b'\n_START_ARTICLE_\nTipana\n_START_SECTION_\nZgodovina\n_START_PARAGRAPH_\nLeta 1077 je obmo\xc4\x8dje postalo del novoustanovljenega Oglejskega patriarhata, ki so ga vodili Oglejski patriarhi. _NEWLINE_Prvi pisni vir, ki omenja kraj Tipana (Taypana) je notarska listina iz 20. julija 1320 nastala v prafarni cerkvi v Nemah, v Kateri se ugotavlja: "Presentibus ... Leonardus filius Marini de Taypana. .. medietas vertat presbyero ... \xe2\x80\x9c v navedeni cerkvi. Od leta 1351 je bila posest kot fevd v rokah Habsbur\xc5\xbeanov oziroma vojvode Albrehta II. Avstrijskega. Leta 1353 je izpri\xc4\x8dana prva cerkev v Tipani posve\xc4\x8dena Svetemu Jo\xc5\xbeefu. Ta cerkev je bila popolnoma uni\xc4\x8dena v potresu leta 1511, nakar so postavili novo cerkev. Leta 1420 so Habsbur\xc5\xbeani v vojni z Bene\xc5\xa1ko republiko izgubili ve\xc4\x8dji del Furlanije vklju\xc4\x8dujo\xc4\x8d obmo\xc4\x8dje Tipane; obmo\xc4\x8dje so Bene\xc4\x8dani vklju\xc4\x8dili v tako imenovano Ozemlje Terraferma. _NEWLINE_Po zasedbi Napoleonovih \xc4\x8det in po sklenjenem miru leta 1797 v Campo Formio, je obmo\xc4\x8dje pripadlo pod Avstrijsko cesarstvo v okviru Lombardsko-bene\xc5\xa1kega kraljestva. Po tretji italijanski vojni za neodvisnost leta 1866, je bilo obmo\xc4\x8dje priklju\xc4\x8deno novi Kraljevini Italiji. Zgodovina ob\xc4\x8dine Tipana je vezana na prafaro Neme in Tricesimo vse do ustanovitve samostojne \xc5\xbeupnije leta 1896. _NEWLINE_Zadnja leta druge svetovne vojne je na obmo\xc4\x8dju ob\xc4\x8dine delovalo odporni\xc5\xa1ko gibanje \xe2\x80\x93 furlanske partizanske Brigade Garibaldi in Brigade Osoppo.'